Sveitarstjórn Súðavíkurhrepps , að tillögu skipulags - , byggingar - , umhverfis og samgöngunefndar , samþykkti á fundi sínum þann 16. janúar 2020 að kynna deiliskipulagslýsingu skv. 2. mgr. 40. gr. skipulagslaga nr. 123 / 2010 vegna gerðar nýs deiliskipulags á Vébjarnareyri í Folafæti í Súðavíkurhreppi . Svæðin sem deiliskipulagið tekur til eru samanlagt tæpir 70 ha og liggur á norðanverðum skaganum Folafæti við Seyðisfjörð . Gert er ráð fyrir byggingu vísindaskála í um 80 m hæð yfir sjávarmáli og grunnflötur skálans verði um 90 m² auk rishæðar með gisti - og vinnuaðstöðu fyrir um 8 manns . Gert er ráð fyrir nýju vatnsbóli í 200 - 300 m fjarlægð frá skálanum . Lífræn hreinsistöð verður staðsett skammt neðan við skálann . Ennfremur eru áform um að gera litla bryggju með lausri uppdraganlegri framlengingu , bryggjan verður á milli Kisuklampar og Fótatraðarvarar . Deiliskipulagslýsing þessi er nú til kynningar á heimasíðu Súðavíkur auk þess sem hún hangir upp á skrifstofu Súðavíkurhrepps í Súðavík . Þeim sem kynnu að hafa ábendingar eða athugasemdir við lýsinguna er bent á að koma þeim á framfæri við Súðavíkurhrepp fyrir 20. febrúar 2020 . Tekið verður á móti skriflegum ábendingum á skrifstofu Súðavíkurhrepps að Grundarstræti 3 , Súðavík eða í tölvupósti ( sudavik@sudavik.is ) . Jóhann Birkir Helgason Skipulags - og byggingarfulltrúi Súðavíkurhrepps